
ДО 
ОБЩИНСКИ СЪВЕТ
БУРГАС

ДОКЛАДНА ЗАПИСКА

От ДИМИТЪР НИКОЛОВ, КМЕТ НА ОБЩИНА БУРГАС

Относно: Финансиране на събития от други дейности в спорта до приемане на бюджета на Община Бургас за 2025 г.
 

УВАЖАЕМИ ОБЩИНСКИ СЪВЕТНИЦИ, 

Настоящата докладна записка е по повод необходимостта от финансово подпомагане на спортните дейности в Община Бургас, които ще се проведат през месец март на 2025 г., при липсата на приет „Бюджет 2025 “  на Община Бургас.
В периода 7-31 март 2025 г. предстои провеждане на  Семинари по джу джицу с участието на международни инструктори и майстори от Германия и Италия, за което в Община Бургас е постъпило предложение с вх. № 78-00-545/10.12.2024г. от председателя на СК по БИ „Хикари“. Очаква се в състезанието да вземат участие състезатели от Италия, Германия и България. Предлагам провеждането да бъде подпомогнато финансово със сумата  от 8 000 лв.(осем хиляди лева). 
През март се провежда и Държавно първенство на ергометър (гребен тренажор), организирано от СНЦ „Гребен клуб Бургас“. Предлагам за провеждането му сдружението да бъде подпомогнато финансово със  сумата от 2 000 лв. (две хиляди лева). 
Средствата  за двете състезания ще бъдат предвидени в „Бюджет 2025“  на Община Бургас.

Своевременното предоставяне на необходимия финансов ресурс е в обществен интерес, което обосновава необходимостта от допускане предварително изпълнение на предлаганото решение, при условията на чл. 60, ал.1 от Административнопроцесуалния кодекс.

           Предвид изложеното и на основаниe чл. 21, ал. 1, т. 8, т. 23 и чл. 21, ал. 2 от Закона за местното самоуправление и местната администрация, предлагам Общински съвет – Бургас да вземе следните:

РЕШЕНИЯ:

1.   Одобрява  финансово подпомагане  в размер  на 8000 (осем хиляди) лева на СК по БИ „Хикари“ за провеждане на Международни семинари по джу джицу.

1.    Одобрява финансово подпомагане в размер на 2000 (две хиляди) лева на СНЦ „Гребен клуб Бургас“  за провеждане на Държавно първенство по ергометър (гребен тренажор).
1.  Възлага на Кмета на Община Бургас да отрази в проекта на бюджет за 2025 г. решенията по т. I и II.

1. На основание чл. 60, ал. 1 от Административнопроцесуалния кодекс, допуска предварително изпълнение на решенията, предвид необходимостта от предприемане на незабавни действия за финансиране успешното провеждане на спортните прояви, което е в обществен интерес. 


Приложение:
Съгласно текста.



С уважение,

ДИМИТЪР НИКОЛОВ 
КМЕТ НА ОБЩИНА БУРГАС

